Γκέρχαρντ Χάναπι

Ο Γκέρχαρντ Χάναπι (Gerhard Hanappi, 16 Φεβρουαρίου 1929 – 23 Αυγούστου 1980) ήταν Αυστριακός  ποδοσφαιριστής που αγωνιζόταν ως μέσος. Θεωρείται ένας από τους καλύτερους Αυστριακούς του αθλήματος όλων των εποχών. Είναι επίσης πατέρας του πολιτικού οικονομολόγου Χάρντι Χάναπι.

 Συλλογική καριέρα 
Ένας πολύπλευρος μέσος, ο Χάναπι ξεκίνησε την καριέρα του στην ΦΚ Βάκερ Βιέννης, όπου έκανε το ντεμπούτο του στην Μπουντεσλίγκα το 1947. Θεωρούμενος ως το μεγαλύτερο ποδοσφαιρικό ταλέντο της εποχής στην Αυστρία, στη συνέχεια μετακόμισε αμφιλεγόμενα για να παίξει για τη μεγάλη αντίπαλο της ομάδας, Ραπίντ Βιέννης από το 1950 έως το 1965. Η παραμονή του στη Ραπίντ αποδείχθηκε πολύ επιτυχημένη, όπου κατέκτησε 7 φορές τον τίτλο του Αυστριακού Πρωταθλήματος. Ήταν επίσης αρχηγός της ομάδας για επτά χρόνια και επιλέχθηκε στην ομάδα του αιώνα της Ράπιντ το 1999.

 Διεθνής καριέρα 
Έκανε το ντεμπούτο του για την εθνική Αυστρίας σε ηλικία μόλις 19 ετών τον Νοέμβριο του 1948 εναντίον της Σουηδίας και συμμετείχε στο Παγκόσμιο Κύπελλο του 1954 στην Ελβετία, όπου η εθνική Αυστρίας κατέκτησε την 3η θέση, και στο Παγκόσμιο Κύπελλο του 1958. Ήταν αρχηγός της εθνικής ομάδας από το 1955 και μετά.

Την τελευταία του διεθνή συμμετοχή έκανε σε ένα αγώνα το Σεπτέμβριο του 1962 απέναντι στην Τσεχοσλοβακία. Την χώρα εκπροσώπησε 93 φορές, σημειώνοντας 12 γκολ. Κατείχε το ρεκόρ συμμετοχών στην εθνική ομάδα μέχρι που ο Άντον Πόλστερ έκανε την 94η συμμετοχή του τον Ιούνιο του 1998.

 Στυλ παιχνιδιού 
Ένας από τους πιο αξιόλογους μέσους της γενιάς του,Europe's best Player of the Century – IFFHS ήταν ονομαστικά ένας σκόρερ που αγωνίζονταν ως πλάγιος μέσος, ωστόσο η ευελιξία του του επέτρεψε να παίξει με επιτυχία σχεδόν σε όλες τις θέσεις. Οι τεχνικές ικανότητες και η δημιουργικότητα του Χάναπι του επέτρεψαν να παίξει ως αποτελεσματικός πλέι-μέικερ και να ηγείται της ομάδας του. Ήταν επίσης πολύ έξυπνος με εξαιρετική αίσθηση προσμονής που τον έκανε πολύ χρήσιμο σε αμυντικά καθήκοντα και επίσης του επέτρεπε να κάνει τρεξίματα στην περιοχή την κατάλληλη στιγμή. Αυτό μαζί με το εύστοχο σουτ του έδωσε τη δυνατότητα να είναι ένας παραγωγικός σκόρερ, ακόμη και μια φορά τερματίζοντας ως πρώτος σκόρερ του πρωταθλήματος.

 Μετά την αποχώρηση και θάνατος 
Μετά την ποδοσφαιρική του καριέρα, ο Χάναπι εργάστηκε ως αρχιτέκτονας. Σχεδίασε το Weststadion στη Βιέννη, το οποίο μετονομάστηκε σε Στάδιο Γκέρχαρντ Χάναπι μετά τον θάνατό του. Πέθανε από καρκίνο το 1980, σε ηλικία 51 ετών.

 Τίτλοι και διακρίσεις 

 Συλλογικές 

 Μπουντεσλίγκα Αυστρίας (7):
 1951, 1952, 1954, 1956, 1957, 1960, 1964
 Κύπελλο Αυστρίας (1):
 1961
 Μιτρόπα Καπ (1):
 1951

 Διεθνείς 

 Τρίτη θέση στο Παγκόσμιο Κύπελλο:
 1954

 Παραπομπές 

 Εξωτερικοί σύνδεσμοι 



 Προφίλ και στατιστικά παίκτη – Αρχείο Rapid Wien



Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές ΦΚ Αντμίρα Βάκερ Μέντλινγκ 
Κατηγορία:Ποδοσφαιριστές Μπουντεσλίγκα Αυστρίας 
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Ποδοσφαιριστές Εθνικής Αυστρίας
Κατηγορία:Μέσοι ποδοσφαιριστές